പാൽവങ്കർ ബാലു

ഇന്ത്യൻ സ്പിൻ ബൗളിങ്ങിന്റെ പിതാവായി അറിയപ്പെടുന്ന വ്യക്തിയാണ്‌ ബാബാജി പാൽവങ്കർ ബാലു' (19 March 1876 – 4 July 1955)http://www.manoramaonline.com/news/sports/India-Struggle-for-good-spinner.html. ഇന്ത്യൻ ക്രിക്കറ്റിൽ ഒരു മൽസരം പോലും ഇദ്ദേഹം കളിച്ചിട്ടില്ല. ഇടങ്കൈയൻ ബൗളറായ ഇദ്ദേഹത്തിനു മികച്ച കൃത്യതയും പന്ത് ഇരു വശത്തേക്കും തിരിക്കാനും നല്ല കഴിവുണ്ടായിരുന്നു. പിൻനിരയിൽ സമാന്യം നന്നായി ബാറ്റ് ചെയ്യാനും ഇദ്ദേഹത്തിനു കഴിഞ്ഞിരുന്നു. ദളിതന്മാരിൽ ഇന്ത്യൻ കായിക രംഗത്ത് ആദ്യകാലങ്ങളിൽ പ്രഭാവം ചെലുത്തിയ വ്യക്തികളിൽ ഒരാളായിരുന്നു ഇദ്ദേഹം. ഇദ്ദേഹത്തിനു ദളിതനായിരുന്നതിനാൽ ക്രിക്കറ്റ് ക്യാപ്റ്റനാകാൻ കഴിഞ്ഞിരുന്നില്ല. കുറച്ച് വർഷങ്ങൾക്ക് ശേഷം അദ്ദേഹത്തിന്റെ സഹോദരൻ പാൽവങ്കർ വിത്തൽ ഹിന്ദു ടീമിന്റെ ക്യാപ്ടനായത് ഇന്ത്യയിലെ സമൂഹത്തിലെ മാറ്റങ്ങളുടെ പ്രതിഫലനം കൂടിയാണ്‌.

അവലംബം

വർഗ്ഗം:ക്രിക്കറ്റ് കളിക്കാർ
വർഗ്ഗം:ഇന്ത്യൻ ക്രിക്കറ്റ്
വർഗ്ഗം:മാർച്ച് 19-ന് ജനിച്ചവർ
വർഗ്ഗം:1876-ൽ ജനിച്ചവർ
വർഗ്ഗം:ജൂലൈ 4-ന് മരിച്ചവർ
വർഗ്ഗം:1955-ൽ മരിച്ചവർ
വർഗ്ഗം:അപൂർണ്ണ ജീവചരിത്രങ്ങൾ